
CONSILIUL JUDEŢEAN

HOTĂRÂRE                                                             

privind aprobarea bugetului de venituri şi cheltuieli şi a programelor, proiectelor şi acţiunilor culturale ale Centrului Judeţean pentru Cultură Bistriţa-Năsăud pe anul 2015
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 29 consilieri judeţeni;

Având în vedere:

- expunerea de motive nr. IX/4138 din 11.03.2015 a Preşedintelui Consiliului Judeţean Bistriţa-Năsăud;

- raportul nr. IIB/4143 din 11.03.2015 al Direcţiei economice din cadrul Consiliului Judeţean Bistriţa-Năsăud; 
- adresa nr. IIA/2483 din 12.02.2015 a Direcţiei economice din cadrul Consiliului Judeţean Bistriţa-Năsăud privind sumele aprobate prin Hotărârea Consiliului Judeţean Bistriţa-Năsăud nr.17/2015; 

- adresa nr. 179 din 05.03.2015 Centrului Judeţean pentru Cultură Bistriţa-Năsăud, înregistrată la Consiliul Judeţean Bistriţa-Năsăud cu nr. IIB/3974 din 09.03.2015; 
- prevederile Legii nr. 186/2014 - Legea bugetului de stat pe anul 2015;

- prevederile art. 2, alin. (1), pct. 6 şi art. 19 alin. (1) lit. b) din Legea nr. 273/2006 privind finanţele publice locale, cu modificările şi completările ulterioare;
- prevederile art. 1, art. 4 şi art. 29ˆ1 din Ordonanţa Guvernului României nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale, cu modificările şi completările ulterioare;

- prevederile Hotărârii Consiliului Judeţean Bistriţa-Năsăud nr. 17/2015 privind aprobarea bugetului propriu al Consiliului Judeţean Bistriţa-Năsăud pe anul 2015 conform Legii bugetului de stat pe anul 2015 nr.186/2014 şi a estimărilor pe anii 2016-2018; 
- raportul nr. IBa/4839/23.03.2015 al Comisiei de cultură;
- raportul nr. IBa/4934/24.03.2015 al Comisiei economice;
- raportul nr. IBa/4998/26.03.2015 al Comisiei de administraţie.

În temeiul prevederilor art. 91 alin. (1) lit. d), alin. (5) lit. a) pct. 4, art. 97, art. 98 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

Art.1. Se aprobă bugetul de venituri şi cheltuieli pe anul 2015 al Centrului Judeţean pentru Cultură Bistriţa-Năsăud, prevăzut în Anexa nr. 1. 
Art.2. (1) Se aprobă Programele, proiectele şi acţiunile culturale ale Centrului Judeţean pentru Cultură Bistriţa-Năsăud pe anul 2015, prevăzute în Anexa nr. 2.
(2) Ordonatorul terţiar de credite este împuternicit ca, în limita sumelor alocate pentru activităţile aprobate potrivit alin. (1), să dispună redistribuirile financiare rezultate din economiile la acţiunile realizate, pentru alte activităţi cuprinse în program.
Art.3. Anexele nr. 1 şi 2 fac parte integrantă din prezenta hotărâre.
Art.4. Prezenta hotărâre a fost adoptată cu un număr de 21 voturi “pentru”.
Art.5. Prezenta hotărâre se publică în Monitorul Oficial al judeţului Bistriţa-Năsăud.
Art.6. Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud şi Centrul Judeţean pentru Cultură Bistriţa-Năsăud.
Art.7. Prezenta hotărâre se comunică de către Serviciul administraţie şi relaţii publice cu:


- Direcţia economică;


- Centrul Judeţean pentru Cultură Bistriţa-Năsăud;

- Instituţia Prefectului judeţul Bistriţa-Năsăud.
PREŞEDINTE,
EMIL RADU MOLDOVAN 

